หลังจากได้ตรวจพบว่าตนเองเป็นช็อกโกแลตซีสที่ปีกมดลูกด้านซ้านก็ได้ปรึกษาแพทย์และทานยาคุมมาตลอด แต่ขนาดไม่ได้เล็กลง จึงเปลี่ยนวิธีการรักษาเป็นการฉีดยาคุมเพื่อรักษาแทนและต้องการที่จะคุมกำเนิดด้วย อยากทราบว่าถ้าฉีดยาก่อนวันที่นัดประมาณ 1 สัปดาห์ จะมีผลต่อการคุมกำเนิดหรือไม่
สวัสดีค่ะ ยาฉีดคุมกำเนิดชนิดฮอร์โมนเดี่ยว หรือชนิดที่ฉีดทุก 3 เดือน สามารถนำมาใช้ฉีดเพื่อรักษาช็อกโกแลตซีสต์ได้ และจะออกฤทธิ์ในการป้องกันการตั้งครรภ์ได้ด้วย ทั้งนี้ควรไปฉีดยาตามกำหนดวันนัด ไม่ควรเลยนัดไปเกิน 5 วัน เพื่อให้การคุมกำเนิดเป็นไปอย่างต่อเนื่อง สำหรับการฉีดก่อนกำหนดวันนัด 1 สัปดาห์นั้น สามารถที่จะทำได้ค่ะ อีกทั้งในบางกรณี แพทย์อาจนัดฉีดทุก 1-2 เดือนในช่วงแรกๆ เพื่อให้ฮอร์โมนโปรเจสเตอโรนในกระแสเลือดมีระดับสูงมากพอในการลดขนาดของซีสต์ลงค่ะ